વડાલીમાં પરિણીત મુસ્લિમ યુવક દ્વારા જૈન યુવતીને ફસાવી લગ્ન કરી ખોટા સર્ટીફીકેટ બનાવીને ફરાર થઇ જવાની સમગ્ર ઘટનાએ જિલ્લામાં ઘેરા પ્રત્યાઘાતો પાડયા છે. ઇડરના નગરજનોએ વડાલીની ઘટનાના વિરોધમાં પ્રાંત અધિકારીને સોમવારે આવેદનપત્ર આપી યુવતીને ફસાવનાર યુવક વિરૂધ્ધ કડક કાર્યવાહી કરવાની માગણી કરી છે, જયારે હિંમતનગરમાં પણ વડાલીની ઘટના સંદર્ભમાં કેટલાક લઘુમતિ સમાજના તત્વો દ્વારા મોબાઇલ ફેસબુક પર બિભત્સ અને હિંદુ સમાજ પ્રત્યે અપમાનજનક કોમેન્ટો કરનાર યુવક વિરૂધ્ધ કાયદેસરની અને કડક કાર્યવાહી કરવા અંગે સામાજિક કાર્યકરે જિલ્લા પોલીસ અધિક્ષકની કચેરીમાં લેખિત રજૂઆત કરી છે.